חופמי טיבטי

**חוֹפָמִי טִיבֵּטִי** (שם מדעי: *Anarhynchus atrifrons*) הוא מין עוף מים קטן ממשפחת החופמיים, המקנן בהרי פמיר, טיין שאן, הרמה הטיבטית ודרום מונגוליה; וחורף במזרח ובדרום אפריקה, בדרום, מזרח ודרום-מזרח אסיה.

בישראל הוא מזדמן נדיר ביותר עם שש תצפיות מוכרות עד היום (בעבר תחת המין המאוחד חופמי מונגולי).

## טקסונומיה ואטימולוגיה
בעבר נחשב למין יחיד ביחד עם המין *A. mongolus* תחת השם חופמי מונגולי, אך מחקר שפורסם בשנת 2022 הציע כי קבוצת הטקסונים היא קבוצה אחות של חופמי חוף, וקבוצת ה"*atrifrons*" גם היא קבוצה אחות של שניהם. כיוון שכך עלה צורך בפיצול טקסונומי של החופמי המונגולי. המחברים הציעו עבורם שם שמות מדעיים ושמות עממיים באנגלית חדשים:

איגוד האורניתולוגים הבין-לאומי הכיר ב-2023 בפיצול, והחופמי הטיבטי קיבל מעמד של מין עצמאי.

הסוג *Anarhynchus,* אליו משויך כיום החופמי הטיבטי, היה בעבר מונוטיפי וכלל את המין חופמי עקום-מקור בלבד. מחקרים מ-2015 ו-2022 מצאו כי הסוג *Charadrius*, הסוג אליו שויכו מרבית החופמים "הקלאסיים", הוא פוליפילטי; וחלק מהמינים שנכללו בו קרובים יותר למעשה לחופמי עקום-מקור מאשר למינים אחרים בסוג. כדי לפתור זאת, הועברו 23 מיני חופמי אל הסוג *Anarhynchus*, ובכללם החופמי הטיבטי.

השם המדעי של הסוג *Anarhynchus* מגיע מיוונית ומתייחס לחופמי עקום-מקור: *ανα - ana - *לאחור; ו-*ῥυγχος - rhunkhos -* מקור; שם המין הספציפי *atrifrons* מגיע מלטינית *ater* שחור; ו-*frons, frontis* מצח, גבה.

## תיאור
זהו חופמי בינוני עם גרון בהיר, גב חום ובטן לבנה. בוגרים בלבוש קיץ הם בעלי מסכה שחורה וחזה וצוואר בגוון כתום בהיר; כאשר הזכרים בהירים יותר בממוצע מהנקבות. בוגרים בלבוש חורף ומתבגרים בעלי חלקים עליונים בצבע חום בהיר וחלקים תחתונים לבנים, עם כמות משתנה של צבע לבן במצח ובגבה.

### מינים דומים
חופמי אלכסנדרי הקטן יותר יכול להיות דומה אליו בלבוש חורף; אך הטיבטי גבוה יותר ובעל רגליים ארוכות יותר, ללא רצועת הצוואר הלבנה והחזקה של האלכסנדרי.

בהשוואה לחופמי חוף, החופמי הטיבטי מעט קטן יותר, בעל ראש קטן יחסית לשאר הגוף, רגליו כהות יותר, ולמקור הקצר שלו יש בליטה קלה בקצהו.

קשה מאוד להבחין בינו לבין החופמי המונגולי, במיוחד אצל פרטים בלבוש חורף ומתבגרים, אם כי לעיתים קרובות ניתן להניח זיהוי לפי תפוצה. בלבוש קיץ, המסכה השחורה על פניו של הטיבטי נרחבת יותר, ובדרך כלל הוא חסר את הכתם הלבן על המצח של המונגולי. בנוסף, למונגולי יהיה פס תוחם כהה המפריד בין הכתום בחזה ללבן של הפנים. בלבוש חורף, רצועת החזה של הטיבטי יותר "שבורה". הסימן היעיל ביותר להפריד בין המינים הוא צדדי הגוף: לטיבטי יש הפרדה ברורה בין הגוונים הלבנים של החלקים התחתונים והגוונים החומים של העליונים (בקיץ גם מהכתום בחזה); ואילו למונגולי צדדים "מלוכלכים" יותר ונראה יותר ערבוב בין הצבעים. באזורי חפיפה של התפוצה תצפיות רבות נותרות בלתי מזוהות, וזיהוי ודאי מתאפשר רק ביד במהלך טיבוע.

## תפוצה
פרטים מתת-המין *A. a. atrifrons* מקננים בטיבט, *A. a.pamirensis* מקננים בהרי פמיר, ואילו *A. a.schaeferi*, מקננים בצ'ינגהאי שבסין.

### תצפיות בישראל
החופמי הטיבטי הוא מזדמן נדיר ביותר בארץ בעונות הנדידה עם 6 תצפיות עד היום:

## גלריה

קובץ:Female Lesser Sandplover.jpg|חופמי טיבטי נקבה במדבריות הקרים של לדאק, הודו
קובץ:Lesser Sand Plover (Charadrius mongolus) (49810962246).jpg|נקבה, פקיסטן
קובץ:Charadrius mongolus - Laem Pak Bia.jpg|בלבוש חורף, תאילנד
קובץ:Lesser Sand Plover (Charadrius mongolus) (50406099152).jpg|בתעופה, פקיסטן
קובץ:Tibetan sand plover and Greater sand plover.jpg|חופמים טיבטים עם חופמי חוף (במרכז). כשהמינים נצפים זה לצד זה, קל להבחין בהבדלי הפרופורציות ובמקור המעודן יותר של הטיבטי
קובץ:Greater and Lesser Sand Plovers by Raju Kasambe DSCN0999 01.jpg|להקת חופמים טיבטיים עם חופמי חוף במרכזה. ניתן להבחין ברגליהם הכהות יותר באופן מובהק.
קובץ:Lesser Sand Plover and Greater Sand Plover (50965117751).jpg|חופמי טיבטי (מימין) לצד חופמי חוף, בנגלורו, הודו. לטיבטי גוף מעט קטן ומעודן יותר. 


## קישורים חיצוניים

## הערות שוליים

קטגוריה:טקסונים שתוארו בידי יוהאן גאורג ווגלר
קטגוריה:סין: עופות
קטגוריה:טיבט: עופות
קטגוריה:מינים ללא חשש
קטגוריה:חופמיים
קטגוריה:ארץ ישראל: חופמיים